Kersfees en Nuwejaar : van die redakteur
Desember en Januarie se uitgawe van Die Kerkblad is 'n gesamentlike nommer. In hierdie uitgawe word leesstof verskaf wat by die temas van dié twee maande aansluit.
Groter aanspreeklikheid vir toerusting van lidmate : briewe van ons lesers
Ek verwys na die skrywe van br Andries Burger: Gelowiges moet prakties en uitvoerend kerk wees, in Die Kerkblad Augustus 2012. Die broeder raak 'n baie belangrike punt aan, naamlik dié van toerusting van lidmate, om hulle te bemagtig om hulle Bybelse opdrag uit te voer. ("Rus hulle toe en bly uit hulle pad uit, sodat ...")
Kersfees handel oor Jesus se vernedering : uit die Woord
Author H.P. (Poen) Prinsloo
Paulus skryf aangaande Kersfees in Filippense 2:6, 7 soos volg oor Jesus se koms na hierdie wêreld: "Hy wat in die gestalte van God was, het sy bestaan op Goddelike wyse nie beskou as iets waaraan Hy Hom moes vasklem nie. Maar Hy het Homself verneder deur die gestalte van 'n slaaf aan te neem en aan mense gelyk te word."
Gaan heen in sy krag : redaksioneel
Die kenmerk van ons tyd is dat "kerkmense" hoog moedig en vol bravade is, in plaas van oot moedig en nederig voor God. Die moderne mens met al sy wysheid verhef homself bo God en sy Woord en verset hom in ongehoorsaamheid teen die Here (2 Tess. 2:4).
Die verbond in die Nuwe Testament
Source: Die Kerkblad 115, pp 6 –7 (2012)
In die Nuwe Testament word 'n woord gebruik vir verbond wat die betekenis het van 'n eensydige wilsbeskikking, en dan dikwels in die sin van die laaste wilsbeslissing, 'n testament. Hiermee word die eensydige goddelike inisiatief en die verpligtende karakter van die verbond van God met Israel benadruk. Tweemaal kom die begrip "verbond" in die Nuwe Testament in die betekenis van "testament" voor (Gal. 3:15 vv; Heb. 9:16 vv).
Eet jy dalk gevaarlike brood? : brandpunt
Source: Die Kerkblad 115, pp 8 –10 (2012)
Is jy dalk onwetend hoogs suksesvol, of dop jy dalk onwetend die suksesvolheidstoets?
Waar twee of drie ... : fokusartikel
Nogal dikwels hoor 'n mens hoor die argument: "Ek gaan nie meer kerk toe nie. Ek dien die Here net so goed met preke en gedagtes wat ek op die internet kry." Soms kry jy dan saam met die opmerking 'n hele lys van foute in die kerk wat maak dat mense hulle aan ander gelowiges onttrek.
Die duursame teenwoordigheid van Christus : fokusartikel
Nadat God die hemel en die aarde geskape het, het die mens dit as woonplek ontvang. In hierdie woonplek was die mens nie alleen en sy eie baas nie. Adam en Eva het voor die aangesig van die Here geleef en in gemeenskap met Hom geleef.
Christus se onveranderlike teenwoordigheid : fokusartikel
Author P.J. (Johan) Nel
Die Hebreërs, waarskynlik Joodse Christene, het 'n ryk godsdienstige tradisie gehad. Die skrywer van die Hebreërbrief verwys by herhaling na belangrike historiese figure in sy lesers se verlede, soos Abraham en Moses. Hy verwys na die offers, die hoëpriester en die tabernakel (Heb. 9:1 vv.) waar priesters en die hoëpriester offers namens die gelowiges van die ou verbond gebring het - offers wat na versoening met God heengewys het.
Christus se verheerlikte teenwoordigheid : fokusartikel
Dit is 'n wonderlike troos dat ons mag weet dat Jesus Christus ná sy opstanding en hemelvaart oor sy kerk regeer - as verheerlikte Here. Hy hou sy bedienaars vas. Hy is deur sy Gees in die midde van sy gemeente.
Christus se vreugdevolle teenwoordigheid : fokusartikel
By die eerste en miskien oppervlakkige kennismaking met Johannes die Doper kry ons 'n ietwat donker en swaarmoedige beeld. Die man wat die harige mantel soos sy voorganger Elia gedra het, het ook soos Elia geen doekies omgedraai oor hoe uitsigloos die toekoms vir die onbekeerdes lyk nie. Die byl lê teen die wortel van die boom en die kaf onder die volk sal vir die vuur versamel word ... ongeag stand of status, ongeag of dit 'n tollenaar of Skrifgeleerde was. Johannes was 'n boeteprediker by uitstek. Hy het die volk se sonde vreesloos ontbloot ... uiteindelik ten koste van sy eie lewe.
Christus se vredevolle teenwoordigheid : fokusartikel
So begin ons kerklike belydenis in Sondag 1: Jy behoort met jou volle menswees aan Jesus Christus. Daar is tussen jou as Christen en Jesus 'n verhouding. Dit is 'n verhouding wat nie wispelturig aan en af soos 'n flikkerende lig flits nie, maar wat elke oomblik 'n werklikheid is.
Blydskap in God se tuin in 2013 AD : uit die Woord
Author Wout Ten Haaf
Source: Die Kerkblad 115, pp 25 –26 (2012)
Na al die nuwejaars-"vreugde" kyk ons nou met gemengde gevoelens en meer as die gewone onsekerheid oor gebeure op baie lewensterreine vooruit. Vreugde en blydskap oor dit wat te sien is en veral verwag word, is skaars.
Wenners, wenners, wenners! : brandpunt
Source: Die Kerkblad 115, pp 27 –28 (2012)
Vroeg in Januarie word pres. Barack Obama vir sy tweede termyn as president van die VSA ingehuldig ná 'n genadelose verkiesingstryd teen sy teenstaander. In verkiesings is daar net een wenner. Dieselfde geld as 'n mens aansoek doen om 'n betrekking of as jy 'n tender indien. Die wenner kry alles. Al kom jy tweede, kry jy niks. Een van pres. Richard Nixon se beroemde uitsprake was: "As jy tweede kom in die Olimpiese Spele, kry jy 'n silwer medalje; as jy tweede kom in die politiek, vergeet mense van jou" (vry vertaal). So is die lewe dikwels. Daar is nie plek vir verloorders nie - selfs al is die "verloorder" 'n kortkop agter die wenner.
Openbare getuienis oor die ekologiese krisis : fokusartikel
Die skepping ... stille aanklaer : fokusartikel
Author J.C. (Jannes) Van Dyk
Source: Die Kerkblad 115, pp 31 –32 (2012)
Iewers mis ons die punt. En die punt wat ons mis, is God se doel met die skepping (NGB:12): God het aan elke skepsel 'n eie wese, gestalte, voorkoms en taak gegee ... om sy Skepper te dien! Hy onderhou en regeer álles in die skepping deur sy voorsienigheid en oneindige krag om die mens te dien, sodat die mens sy God kan dien!
God se eerste opdrag
Bewerk en bewaar die tuin van Eden (Gen. 2:15) : fokusartikel
Dit klink miskien vir jou vreemd, maar God wil 'n tuin hê waarin mense woon. 'n Tuin waarin daar struike, groenigheid, bome, diere en voëls is. Hy wil 'n tuin hê waarin daar lewegewende riviere, mistigheid en reën is. In hierdie tuin wil Hy die mens hê wat as sy beeld en verteenwoordiger kan woon, kan werk en die tuin kan beskerm en beheers.
In die sorg van die Here : fokusartikel
Author S.D. (Servaas) De Kock
Watter heerlike voorreg om 'n leefwêreld te hê. 'n Leefwêreld wat God tot jou beskikking stel om lewens bodem, voedingsbodem en bestaansbodem te wees. Hier moet jy leef, moet jy van sy opbrengs eet en is dit vir jou 'n heenkome. 'n Plek wat God gewil het, 'n plek waarbinne of waarop Hy jou geroep het om 'n mens te wees. Daarom is dit nie maar ruimte en leefplek om soveel as moontlik daaruit te haal nie, maar is dit 'n plek wat jy moet beheers en bewaak, om in te ploeg en daarmee terug te ploeg.
Bome is nie mense nie! : fokusartikel
Source: Die Kerkblad 115, pp 37 –38 (2012)
Die woorde in die titel van hierdie artikel kom uit Deuteronomium 20:19, waar ons lees dat God selfs in oorlogsituasies begaan is dat die omgewing nie onnodig verniel moes word nie. Daarom het die Here 'n "oorlogswet" deur Moses vir die volk Israel gegee rakende hulle optrede teenoor vrugtebome wanneer hulle 'n stad beleër het.
Die gelowige hoor die lied van die natuur : fokusartikel
Source: Die Kerkblad 115, pp 39 –40 (2012)
Het u al nagedink oor die rede dat 'n mens soveel rus vir 'n moeë siel kan vind in die stilte van die natuur? Miskien lê die rede daarvoor in Psalm 96:11-13: Die gelowige hoor die lied van die natuur. In hierdie lied is die hemele bly, die aarde juig, die see druis in lof aan God, die veld jubel en die bome is verheug, want die Here kom om oor die wêreld in regverdigheid te heers.